text: L'ANC aposta per fer efectiva la República i buscar reconeixement internacional | NacióDigital
  L'ANC aposta per fer efectiva la República i buscar reconeixement internacional
  L'entitat independentista aprova el full de ruta per al 2018 i l'obre a les esmenes dels socis | Es mantindrà en el pacifisme, treballarà per l'augment de la base social republicana i instarà les institucions a seguir construint la República | Amb Òmnium criden a la ciutadania a concentrar-se dimarts davant del Parlament en el primer ple de la legislatura
  per Redacció, 14 de gener de 2018 a les 12:36 |
  El Secretariat Nacional de l'Assemblea Nacional Catalana va aprovar aquest dissabte al vespre el nou fill de ruta de l'entitat per al 2018. Els principals postulats que defensarà són mantenir-se en la no-violència i el pacifisme, independentment dels partits polítics; treballar per la unitat d'acció i l'augment de la base social republicana i instar les institucions catalanes a construir la República proclamada, així com buscar el reconeixement internacional.
  Tal com han explicat aquest diumenge en una nota de premsa, es tracta d'un document de 14 pàgines resultat de dels debats interns de les darreres setmanes, i deixa pas ara als debats en què els socis hi poden presentar esmenes. En aquest sentit, els afiliats podran fer-hi aportacions que es debatran per la seva aprovació definitiva el proper 25 de febrer en l'assemblea general ordinària.
  Més enllà, exigeixen que es respecti la majoria a favor de la República que va sortir de les eleccions del 21-D, rebutgen les tàctiques de filibusterisme de l'oposició i que la justícia espanyola mitjançant els seus mecanismes vulgui canviar les majories sorgides de les urnes.
  "L'aplicació fraudulenta de l'article 155 ha estat revocat per la ciutadania catalana en les eleccions del 21-D. Rajoy ha d'assumir-ne els resultats, retirar l'arbitrària persecució judicial, alliberar els presos polítics i permetre el lliure retorn del president i consellers exiliats", afegeixen.
  Una concentració davant del Parlament
  Amb el lema "Recuperem el Parlament!", l'Assemblea Nacional Catalana (ANC) i Òmnium Cultural han fet una crida a la ciutadania per aplegar-se a partir de les deu del matí davant el Parlament per seguir el ple del pròxim dimecres 17 de gener, que comença a les onze. Una convocatòria que ha fet l'ANC a les xarxes socials per aplegar el màxim nombre de gent en "el primer ple de la majoria republicana".
  Tot plegat, en un context d'excepcionalitat perquè la sessió constitutiva i tret de sortida de la dotzena legislatura, s'ha fet en aplicació de les mesures aprovades a l'empara de l'article 155 de la Constitució, i ha estat convocada pel president espanyol Mariano Rajoy en comptes del president de la Generalitat.
  L'ANC i Òmnium criden a concentrar-se el proper dimarts per la llibertat dels Jordis
  L'ANC no entendria que es modifiqués «una majoria clara» al Parlament
  Política, procés català, ANC, Agustí Alcoberro
  Perquè no arriben les coses on han d'arribar?
  Per Anònim el 16 de gener de 2018 a les 10:07
  Les lleis internacionals són prioritàries a la constitució i així ho reconeix la mateixa constitució. El dret a l'autodeterminació és un dret internacional. S'ha denunciat? Ho desconec i no n'he sentit cap comentari. A més qui vulgui que tanqui els ulls però estic cansada de sentir com parlen d'Alemanya. Un país que va fer net amb la seva història i va indemnitzar a totes les famílies dels fusellats, això a Espanya impensable. El 155 va ser una llei que va utilitzar Hitler per fer cops d'estats al territori. Com estan denunciant diaris alemanys, prou mentides. La llei penalitza el faxisme a Alemanya no com a Espanya que hi ha total impunitat per aquest colectiu. I si Alemanya puja la dreta és per la mala gestió de Merkel amb el tema d'immigració que ha desbordat tots els sistemes del país igual que ha passat a Àustria. En cap moment per un tema de faxisme com ho ha fet Espanya. Els alemanys d'anar a peu són molt demòcrates i titllen a Rajoy de dictador. Les coses clares. Anem al tribunal internacional de drets humans. Prou humiliació! Prou mentides. República!
  El que diguin els encausats per sortir de la preso
  Per Anònim el 14 de gener de 2018 a les 23:55
  1.- l acusat te dret a mentir 2.- parlen a titol personal, potser si q no participarien en una accio unilateral, pero aixo no vol dir que no ho puguin fer uns altres No caiguem en el parany d espanya, contra les seves trampes i la seva repressio, enginy
  Per Anònim el 14 de gener de 2018 a les 22:17
  per a ser creïble aquesta proposta haurien primer de fer una severa crítica i denunciar al seu propi president que ha afirmat davant tribunal espanyol que la via unilateral no serveix i no la seguirà. Igual que la resta de consellers que acaten la Constitució espanyola, diuen que l'unic referendum viable (es veu que l'1-O no ha servit de res) es el que organitzi l'estat espanyol o la declaració de la República fou simbòlica. Llavors de quin full de ruta se'ns parla? Quin reconeixement? Quan? d'aqui a 5 o 10 anys? Perque a dia d'avui no serà? Prou enganys. Jo soc el primer que m'esperava el 27S la veritable defensa de la República al carrer i ens van trair els politics. Primer cal fer autocritica i dur els dirigents actuals a la paparera. Es necessari si volem tirar endavant la república, mentre ens marquem un farol nosaltres mateixos.
  Per Anònim el 14 de gener de 2018 a les 19:35
  A mitjans d' any Espanya s' env a a can Pistraus perque no pot pagar el seu deute i el BCE dixara de comprar deute espanyol Ames Brusel-les ja ha anunciat retallades per el Brexit O sia que Espanya va cap el rescat i Europa va a la catastrofe perque Espanya no es Grecia i no ho podra aguantar Aleshores potser veuran que Catalunya es viable ecomicament i els es mes facil rescatar Espanya si Catalunya aporta el seu PIB a Europa i no a Espanya que s' ho gasta en medalles als piolins ,homenatges a la Verge ,sobres a un tal M punto i en Castors tot i estar prohibit pel TC Espanya te un futur mes negre que l' entrecuix d' en Kunta Kinte
  I tomba que gira...
  Per Anònim el 14 de gener de 2018 a les 18:42
  El reconeixement internacional s'ha posat de manifest un munt de vegades per activa i per passiva. Manifestacions siderals, eleccions plebiscitaries (Hem guanyaaat!!), referendums de cartró i de pvc (aquests amb l'intervenció de les forces repressives, que tan be que us va pel vostre victimisme), proclamació de la republica (tot i que ara alguns diuen ara que era broma), mes eleccions (paricipació massiva i no arribeu al 50% de vots). En tots aquests casos, en TOTS, la comunitat internacional s'ha pronunciat en contra de les vostres pretensions. I ho seguirà fent mentre voleu fer entrar el clau per la cabota: perseguir la independencia al marge de la llei i amb la meitat de la població en contra. I si, Rajoy es molt dolent i el PP corrupte. Però això es una altre historia, amics.
  Pressió econòmica
  Per Anònim el 14 de gener de 2018 a les 17:23
  Els Estats només entenen de diners. Si veuen perillar la butxaca, la cosa canviarà. Vagues generals i pressió econòmica.
  Tàctica equivocada
  Per Anònim el 14 de gener de 2018 a les 16:30
  Amb Espanya oferint imatge d'intransigencia i de agresivitat i Catalunya oferint imatge de debilitat i de voluntat negociadora, tots els paisos es posaran de part d'Espanya. Els paisos no calculen qui té la raó, calculen de qui val més ser amic, i entre un que va amb la violencia pel davant si és necessari i un altre que al final sempre és el que cedeix, està més clar que l'aigua de banda de qui es posaran, i encara més si el que fa servir la violencia resulta que és el que ara té el poder sobre l'altre. Seria molt maco que no fos així i que els paisos actuessin moguts per la justicia i no pels interessos, pero la realitat és com és.
  Declarar la republica, i implementar-la.
  Per Anònim el 14 de gener de 2018 a les 15:48
  Es obvi que d'altre manera podem passar 4 anys litigant tot el dia amb el Rajoy i els seus tribunals, fins quan? NOMES així començarem a tenir reconoixement internacional.